**Ministerul Mediului**

**Agenţia Naţională pentru Protecţia Mediului**

**AGENŢIA PENTRU PROTECŢIA MEDIULUI BRĂILA**

**Raport**

privind CALITATEA FACTORILOR DE mediu

 judeŢul BrĂila

**AUGUST**

**2019**

# Capitolul 1

# 1. REŢEAUA PENTRU SUPRAVEGHEREA CALITĂŢII AERULUI ÎN JUDEŢUL BRĂILA

# REŢEAUA DE URMĂRIRE A PULBERILOR SEDIMENTABILE

Prelevări la imisii, conform STAS-ului 12574/87, se fac numai la pulberile sedimentabile monitorizate în reţeaua manuală. Aceasta este alcătuită din 10 puncte de control, amplasate astfel:

1. Zona municipiului Brăila - 7 puncte
2. Localitatea Chiscani – 1 punct
3. Localitatea Cazasu – 1 punct
4. Localitatea Vărsătura – 1 punct

Valorile înregistrate în cursul lunii august 2019, pe puncte de prelevare, sunt prezentate în tabelul de mai jos :

|  |  |  |
| --- | --- | --- |
| Nr. crt. | Punct de monitorizare | **PULBERI SEDIMENTABILE** **CMA = 17 g/m2/lună**  |
| Concentraţia medie lunară | Concentraţia medie pe luna anterioară | **Tendinţamediei** |
| 1. | Sediu APM | 11,12 | 3,65 | 3,0 |
| 2. | Uzina de apă Brăila | 8,0 | 4,0 | 2,0 |
| 3. | Str. Gen. Gh.Avramescu | 20,56 | 10,02 | 2,0 |
| 4. | Staţia Nord  | 3,7 | 3,49 | 1,0 |
| 5. | S.C. Hercules S.A. | 2,1 | 9,33 | 0,2 |
| 6. | Calea Galaţi | 4,53 | 5,85 | 0,8 |
| 7. | Primăria Brăila | 5,61 | 3,56 | 1,5 |
| 8. | Cazasu | 3,19 | 3,23 | 0,9 |
| 9. | Termocentrala Chiscani | 3,61 | 3,09 | 1,1 |
| 10. | Vărsătura | 15,15 | 7,37 | 2,0 |

În luna august 2019, la indicatorul pulberi sedimentabile, s-a înregistrat o maximă lunară care depășește cu 20% concentrația limită admisă, în punctul de prelevare din Str. Gen. Gh. Avramescu.

#  Capitolul 2

# 2. REŢEAUA DE URMĂRIRE A PRECIPITAŢIILOR ATMOSFERICE

Această rețea are ca obiectiv monitorizarea calității aerului și este formată din 5 puncte de recoltare a probelor, amplasate la sediul APM Brăila, la stația automate de monitorizare a dozei gama în timp real și în incinta stațiilor automate de măsurarea calității aerului astfel:

* **Sediul Agenţiei pentru Protecţia Mediului Brăila;**
* **Staţia Brăila 1-** Staţia de monitorizare a calităţii aerului de tip – trafic, care este amplasată pe Calea Galaţi, nr. 52;
* **Staţia Brăila 3 -** Staţia de monitorizare a calităţii aerului de tip – suburban, care este situată în Comuna Cazasu, jud. Brăila;
* **Staţia Brăila 4 -** Staţia de monitorizare a calităţii aerului de tip – industrial, care este amplasată pe Şoseaua Baldovineşti (Staţia Nord);
* **Staţia Brăila 5 -** Staţia de monitorizare a calităţii aerului de tip – industrial, care este amplasată în Comuna Chiscani, în vecinătatea SC*.* Termoelectrica S.A.

 Pentru monitorizarea calității aerului, în luna august 2019, în punctele de prelevare ale RNMCA, s-a măsurat și analizat o cantitate medie lunară de 22,5 l/mp.

 Precipitațiile nu au fost acide, valorile pH-ului situându-se în intervalul 6,9 – 7,1 upH.

**2.1. REȚEAUA DE URMĂRIRE A CALITĂȚII APELOR DE SUPRAFAȚĂ**

Evaluarea stării ecologice a apelor de suprafață se face pe corpuri de apă cu frecvență semestrială.

**2.2 REŢEAUA DE URMĂRIRE A CALITĂŢII APELOR UZATE ÎN CURSURI DE APĂ ŞI CANALIZĂRILE LOCALITĂŢILOR**

Analiza indicatorilor de calitate a apelor uzate a fost efectuată la nivelul judeţului Brăila:

 • de către operatorii economici, prin sistemele proprii de automonitorizare;

 • în cadrul laboratorului A.P.M - Brăila

**2.2.1**. **REŢEAUA DE URMĂRIRE A CALITĂŢII APELOR UZATE DE CĂTRE AGENŢII ECONOMICI**

În cursul lunii august 2019 APM - Brăila a primit rezultatele automonitorizării calităţii apelor uzate de la următorii agenţi economici:

* SC” Vard Brăila” SA – Brăila
* SC” Kaufland România” SCS - Brăila
* SC” Braila Promenada Mall” SRL
* Lidl Discount – Braila
* SC” Lukoil Romania” SRL
* SC” Columbus Operational” SRL (Billa Romania)
* CUP Dunărea Brăila pentru stațiile de epurare :
* Brăila
* Movila Miresii
* Făurei
* Însurăței

Faţă de concentraţiile maxime admise de Normativele şi actele de reglementare existente s-au înregistrat depăşiri ale indicatorilor monitorizaţi constatate în buletinele de analiză transmise de către ***Compania de Utilităţi Publice „ Dunărea” – Brăila*** după cum urmează:

* la stația de epurare a municipiului Brăila : fenoli (C6H5OH);
* la stația de epurare Făurei: consum chimic de oxigen (CCOCr);
* la staţia de epurare Însurăței: fosfor total (Ptot).

**2.2.2. REŢEAUA DE URMĂRIRE A CALITĂŢII APELOR UZATE DE CĂTRE LABORATORUL APM BRĂILA**

În luna august 2019, laboratorul A.P.M Brăila a monitorizat agenţi economici ale căror ape rezultate din procesul tehnologic sunt deversate în canalizarea oraşului.

 În urma determinărilor efectuate s-au constatat ușoare depășiri ale limitei impuse de legislația în vigoare, la indicatorul substațe extractibile la SC Igicol SRL și SC Labrador Trade Srl.

# 2.3. REŢEAUA AUTOMATĂ DE MONITORIZARE A CALITĂŢII AERULUI

Calitatea aerului în județul Brăila este monitorizată prin măsurători continue în cinci stații automate amplasate în zone reprezentative pentru tipurile de stații existente.

Poluanții monitorizați, metodele de măsurare, valorile limită, pragurile de alertă și de informare și criteriile de amplasare a punctelor de monitorizare sunt stabilite de legislația națională privind protecția atmosferei și sunt conforme cerințelor prevăzute de reglementările europene.

Rezultatele înregistrate sunt raportate la valorile limită prevăzute de Legea 104/2011.

**Staţia Brăila 1-** Staţia de trafic este amplasată pe Calea Galaţi nr. 53 şi monitorizează nivelele de poluare generate preponderent de emisiile din traficul, cu fluxuri medii şi ridicate, de pe străzile limitrofe.Poluanţii monitorizaţi sunt: SO2, NOx, CO, Pb, PM10, benzen, toluen, o,m,p-xilen, etilbenzen.

**Staţia Brăila 2 -** Este amplasată în Piaţa Independenţei nr. 1, la distanţă de trafic şi de zone industriale sau surse punctuale mari. Monitorizează nivelele medii de poluare din zona urbană datorate emisiilor din interiorul oraşului precum şi contribuţiile posibil semnificative datorate unor fenomene de transport a poluanţilor atmosferici proveniţi din exteriorul oraşului. Poluanţii monitorizaţi sunt: SO2, NOx, CO, O3, Pb, PM10, PM2,5, benzen, toluen, o,m,p-xilen, etilbenzen.

 **Staţia Brăila 3 -** Staţia este situată în Comuna Cazasu şi monitorizează nivelele medii de poluare din interiorul zonei suburbane datorate unor fenomene de transport a poluanţilor ce provin din municipiul Brăila. Monitorizarea se realizează în vederea evaluării expunerii populaţiei şi a vegetaţiei din localităţile de la marginea zonei urbane, localităţi unde pot apărea fenomene de poluare fotochimică. Poluanţii monitorizaţi sunt: SO2, NOx, CO, O3, Pb, PM10, benzen, toluen, o,m,p-xilen, etilbenzen.

 **Staţia Brăila 4 -** Staţia este amplasată pe Şoseaua Baldovineşti în incinta Staţiei de pompare ape uzate a Companiei de Utilităţi Publice Dunărea - Brăila şi determină nivelul de poluare provenit de la sursele industriale din zonă sau din zonele limitrofe. Poluanţii monitorizaţi sunt: SO2, NOx, CO, O3, PM10.

**Staţia Brăila 5 -** Staţia este amplasată în Comuna Chiscani, în vecinătatea SC. Termoelectrica S.A. şi monitorizează nivelul de poluare a aerului din zona învecinată emisiilor de pe Platforma Industrială Chiscani. Poluanţii monitorizaţi sunt: SO2, NOx, CO, O3, PM10, benzen, toluen, o,m,p-xilen, etilbenzen.

**Poluanţii monitorizaţi**

Valorile medii lunare nu au fost calculate unde datele au fost insuficiente.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Staţia | Tipul staţiei | Tip poluant monitorizat | Media | Maxima | Minima | Număr măsurători | U.M. | Limita  |
| BR1 | Trafic | SO2 | 6.07 | 13.25 | 2.16 | 692 | μg/m3 | 350 |
| NO | 6.19 | 49.66 | 2.31 | 692 | μg/m3 | 200 |
| NO2 | 22.54 | 100.36 | 3.99 | 692 | μg/m3 | 200 |
| NOx | 31.86 | 167.74 | 10.14 | 692 | μg/m3 | 30/an |
| CO | 0.06 | 0.86 | 0 | 692 | mg/m3 | 10 |
| Benzen | 1.07 | 5.27 | 0.43 | 709 | μg/m3 | 7 |
| PM10 nef. | 10.9 | 73.96 | 0.14 | 720 | μg/m3 | 50 |
| PM10 grv. | - | - | - | - | μg/m3 | 50 |
| BR2 | Urban | SO2 | - | - | - | - | μg/m3 | 350 |
| NO | - | - | - | - | μg/m3 | 200 |
| NO2 | - | - | - | - | μg/m3 | 200 |
| NOx | - | - | - | - | μg/m3 | 30/an |
| CO | - | - | - | - | mg/m3 | 10 |
| O3 | - | - | - | - | μg/m3 | 120 |
| Benzen | 1.14 | 2.57 | 0.75 | 96 | μg/m3 | 7 |
| PM10 nef. | 18.72 | 74.25 | 5.14 | 96 | μg/m3 | 17 |
| PM10 grv. | - | - | - | - | μg/m3 | 50 |
| PM2.5 grv. | - | - | - | - | μg/m3 | 25 |
| BR3 | Suburban | SO2 | 5.4 | 13.99 | 3.16 | 714 | μg/m3 | 350 |
| NO | 3.81 | 9.69 | 2.71 | 710 | μg/m3 | 200 |
| NO2 | 13.53 | 39.8 | 7.3 | 710 | μg/m3 | 200 |
| NOx | 19.26 | 45.56 | 12.48 | 710 | μg/m3 | 30/an |
| CO | 0.04 | 0.21 | 0 | 469 | mg/m3 | 10 |
| O3 | 70.09 | 122 | 7.57 | 685 | μg/m3 | 120 |
| Benzen | 1.31 | 8.89 | 0.31 | 69 | μg/m3 | 7 |
| PM10 nef. | 13.64 | 133.3 | 3.14 | 744 | μg/m3 | 50 |
| PM10 grv. | - | - | - | - | μg/m3 | 50 |
| BR4 | IND1 | SO2 | 4.71 | 12.49 | 2.52 | 715 | μg/m3 | 350 |
| NO | 2.53 | 3.16 | 2.32 | 125 | μg/m3 | 200 |
| NO2 | 9.03 | 38.96 | 2.61 | 125 | μg/m3 | 200 |
| NOx | 12.84 | 42.99 | 6.27 | 125 | μg/m3 | 30/an |
| CO | 0.03 | 0.25 | 0 | 714 | mg/m3 | 10 |
| O3 | 72.72 | 120.5 | 8.02 | 702 | μg/m3 | 120 |
| PM10 nef. | 14.82 | 42.67 | 4.26 | 379 | μg/m3 | 50 |
| PM10 grv. | - | - | - | - | μg/m3 | 50 |
| BR5 | IND2 | SO2 | 3.4 | 11.38 | 0.12 | 715 | μg/m3 | 350 |
| NO | 3.98 | 10.27 | 3.12 | 714 | μg/m3 | 200 |
| NO2 | 9.27 | 29.26 | 3.41 | 714 | μg/m3 | 200 |
| NOx | 15.25 | 38.85 | 9.15 | 714 | μg/m3 | 30/an |
| CO | 0.04 | 0.32 | 0.01 | 714 | mg/m3 | 10 |
| O3 | 72.57 | 119.48 | 9.24 | 714 | μg/m3 | 120 |
| Benzen | 1.54 | 11.49 | 0.68 | 103 | μg/m3 | 7 |
| PM10 | - | - | - | - | μg/m3 | 50 |

Valorile înregistrate în luna august pentru SO2 s-au situat sub valorile limită admise.

Valorile înregistrate în luna august pentru NO2 s-au situat sub valorile limită zilnice admise de Legea 104/2011.

**Limita la 8 h=10 mg /mc**

Valorile înregistrate în luna august pentru CO, se situează sub valorile limită admise.

Poluantul CO rezultă din arderea incompletă a combustibililor şi alături de benzen este considerat ca făcând parte din categoria poluanţilor specifici rezultaţi din trafic.

În luna august media orară a indicatorului ozon nu a depăşit pragul de informare de 180 μg/m3.Pentru determinarea pulberilor în suspensie se aplică 2 metode, respectiv metoda automată şi metoda gravimetrică, care de altfel este metoda de referinţă.

În luna august, la indicatorul PM10 (măsurat în sistem continuu) nu s-au înregistrat depăsiri ale valorii limită admise.

În luna august, la indicatorul PM10 (măsurat în sistem gravimetric), nu s-au efectuat măsurători – pompe Fox defecte.

**Evoluţia indicelui general de calitatea aerului**

 Conform normativului privind stabilirea indicilor de calitate a aerului în vederea facilitării informării publicului – Ordinul 1095/2007, indicele specific de calitate a aerului reprezintă un sistem de codificare a concentraţiilor înregistrate pentru fiecare dintre poluanţii monitorizaţi: dioxid de sulf (SO2), dioxid de azot (NO2), ozon (O3), monoxid de carbon (CO), pulberi în suspensie (PM 10).

Staţia BR - 1 TRAFIC adresa: Calea Galaţi nr. 53, Brăila

Staţia BR - 2 FOND URBAN adresa: Piaţa Independenţei nr. 1, Brăila

Staţia BR - 3 FOND SUBURBAN adresa: Sat Cazasu

Staţia BR - 4 INDUSTRIAL 1 adresa: Şoseaua Baldovineşti nr. 22,

Staţia BR - 5 INDUSTRIAL 2 adresa Sat Chiscani:

Datele sunt furnizate de staţiile automate din Reţeaua Naţională de Monitorizare a Calităţii Aerului.

# CAPITOLUL 3

# REŢEAUA DE RADIOACTIVITATE

Valorile înregistrate la stația automată de monitorizare a dozei gama se încadrează în limitele fondului natural.

**CAPITOLUL 4**

**REŢEAUA DE SUPRAVEGHERE A CALITĂŢII SOLULUI**

În luna august 2019, conform programului de monitorizare, s-au prelevat probe de sol de la SC Tracon SA Brăila.

 Rezultatele analizelor principalilor indicatori pentru probele de sol, recoltate pe două adâncimi 0 – 20 cm și 20 – 40 cm, ne arată următoarele:

* Reacţia solului (pH-ul) pentru probele monitorizate, în această lună, se încadrează în domeniul slab alcalin și are o evoluție crescătoare în adâncime;
* Conţinutul total de săruri solubile (CTSS) nu prezintă depăşiri ale limitei impuse, solurile monitorizate intrând în categoria solurilor nesalinizate;
* Indicatorii humus și carbon organic au înregistrat valori specifice solurilor ușor poluate si au avut o evoluție crescătoare în adâncime.

# CAPITOLUL 5

# REŢEAUA DE SUPRAVEGHERE A ZGOMOTULUI URBAN

Conform programului de monitorizare, în luna august 2019 s-au efectuat determinări pentru zgomot urban.Rezultatele măsurătorilor sunt prezentate sintetic în tabelul de mai jos:

|  |  |  |
| --- | --- | --- |
| **Nr.crt** |  | **NIVEL DE ZGOMOT, dB (A)** |
| **PUNCT DE MĂSURARE** | **echivalent** | **Maxim admisibil** |
| **Stradă de categorie tehnică IV de deservire locală - lăţime 3m** |
| 1 | Orientului/Poliţie | 55,82 | 60 |
| 2 | Rubinelor/Univ. Brâncoveanu | 55,72 |
| **Stradă de categorie tehnică III de colectare - lăţime 7m** |
| 3 | Rahova/Scolilor | 53,24 | 65 |
| 4 | Chişinău/Grigore Alexandrescu | 66,66 |
| 5 | Rosiori/Scolilor | 62,28 |
| **Stradă de categorie tehnică II de legătură – lăţime 14m** |
| 6 | Centură - IDMS | 71,99 | 70 |
| 7 | Calea Galaţi (Pţa. Traian) | 66,60 |
| 8 | 1 Decembrie 1918/Griviţa | 67,63 |
| 9 | 1 Decembrie 1918/Dorobanţi | 68,89 |
| 10 | Comuna din Paris/Focşani | 69,64 |
| **Stradă de categorie tehnică I - lăţime 21m** |
| 11 | B-dul Dorobanţilor/Apollo | 72,71 | 85 |
| 12 | B-dul Independenţei - APM | 69,33 |
| 13 | Calea Călăraşi IAS-IMB | 73,31 |
| 14 | Calea Călăraşi/Dorobanţi | 71,39 |
| 15 | Calea Galaţi/Dorobanţi | 73,36 |
| 16 | Calea Călăraşi/B-dul Independenţei | 68,81 |
| 17 | Calea Călăraşi/ Griviţa | 72,27 |
| **Parcuri, zone de recreere, tratament medical şi balneoclimateric** |
| 18 | Parcul Grădina Mare | 51,15 | 45 |
| 19 | Parcul Monument | 55,18 |
| 20 | Faleza Dunării | 48,14 |
| 21 | Staţiunea Lacu - Sărat | 54,00 |
| 22 | Spitalul Sf. Spiridon | 55,50 |
|  **Incinte de şcoli, creşe, grădiniţe, spaţii de joacă** |
| 23 | Liceul Gh. M. Murgoci | 54,59 | 75 |
| 24 | Liceul N. Iorga | 57,23 |
| 25 | Liceul N. Bălcescu | 65,44 |
| 26 | Şcoala Generală nr. 7 | 53,34 |
| **Pieţe, spaţii comerciale, restaurante în aer liber** |
| 27 | Piaţa Concordia | 62,16 | 65 |
| 28 | Piaţa Halelor | 56,53 |
| 29 | Piaţa Radu Negru | 53,12 |
| 30 | Piaţa Microhala  | 58,74 |
| 31 | Terasa Aroma Caffe | 56,51 |
| 32 | Restaurant Swing | 50,15 |
| **Incinte industriale** |
| 33 | S.C. Promex S.A. | 51,83 | 65 |
| 34 | S.C. Laminoru S.A. | 57,81 |
| 35 | Şantierul naval VARD | 55,18 |
| 36 | Farex | 55,86 |
| **Parcaje auto** |
| 37 | Supermarket XXL | 57,30 | 70 |
| 38 | Supermarket Praktiker/Carrefour | 59,89 |
| **Zone rezidenţiale** |
| 39 | Teatrul Maria Filotti | 51,98 | 50 |
| 40 | Şoseaua Buzăului (Supermarket XXL) | 51,60 |
| 41 | Cartier Hipodrom  | 54,99 |
| 42 | Faleza Dunării (Direcţia de Finanţe) | 48,51 |

În urma măsurătorilor efectuate s-au constatat următoarele depăşiri:

1. Pe străzile de categorie tehnică III, limita admisă de 65 dB a fost depășită cu 2,6% în punctul Chişinău/Grigore Alexandrescu, datorită traficului rutier intens;
2. Pe străzile de categorie tehnică II, limita admisă de 70 dB a fost depășită cu 2,8% în punctul Centură - IDMS, datorită traficului rutier intens;
3. La limita exterioară a parcurilor, zonelor de recreere, tratament medical şi balneoclimateric, nivelul de zgomot echivalent depăşeşte limita admisă de 45 dB în toate punctele expertizate. Cea mai mare valoare a nivelului de zgomot echivalent depăşeşte limita maximă admisă cu 23,3% în punctul „Spitalul Sf. Spiridon”. Depăşirea se datorează traficului rutier intens existent pe strada Pietăţii.
4. În zonele rezidenţiale, aflate în vecinătatea unor străzi intens circulate sau în apropierea unor pieţe şi supermarketuri, s-au înregistrat depăşiri ale limitei admise de 50 dB, în trei din cele cele patru puncte expertizate. Valoarea maximă a fost înregistrată în punctul Cartier Hipodrom, punct în care limita maximă admisă a fost depăşită cu aproximativ 10%. Depăşirea se datorează traficului rutier pe strada Aleea Învăţătorilor.

**CAPITOLUL 6**

# PROTECŢIA NATURII ŞI ARII PROTEJATE

**DOMENIUL BIODIVERSITATE**

* Colaborare cu Serviciul Avize Acorduri Autorizaţii pentru elaborarea actelor de reglementare - s-au analizat 8 documentaţii pentru emitere acte de reglementare, pentru care:
* s-au făcut observaţii în cadrul şedinţelor CAT
* s-au emis 8 puncte de vedere pentru:
* emiterea acordului de mediu pentru:
* un proiect pentru montare fibră optică pe stâlpii de joasă tensiune amplasat în zona rurală -localitățile Racovița, Custura, Corbeni, în vecinătatea ariilor naturale protejate ROSPA0160 și ROSCI0103 Lunca Buzăului
* un proiect pentru consolidare mal drept râu Siret în zona km 532-533 aval de localitatea Corbu Vechi și supraînălțare tronsoane dig Nămoloasa - Măxineni, km 26-400-26+600; 28-300-28+700 și dig centură Corbu Vechi km 0+000-0+250jud. Brăila”, amplasament situat în perimetrul ariilor ROSPA0071 și ROSCI0162 Lunca Siretului Inferior
* cinci proiecte în municipiul Brăila care vizează modernizarea transportului electric, modernizarea parcărilor, reabilitarea stadionului municipal ”Progresul” și amplasarea de mobilier urban care implică și modificări în structura spațiilor verzi
* emiterea autorizației de mediu pentru un operator care desfășoară activități de reparare și întreținere a navelor și bărcilor, cazare și agrement situat în perimetrul ROSPA0005 și ROSCI0006 Balta Mică a Brăilei și a Parcului Natural Balta Mică a Brăilei
* S-au emis o autorizaţie în baza Ord. MMDD nr. 410/2008 *pentru aprobarea Procedurii de autorizare a activităţilor de recoltare, capturare şi/sau achiziţie şi/sau comercializare, pe teritoriul naţional sau la export, a florilor de mină, a fosilelor de plante şi fosilelor de animale vertebrate şi nevertebrate, precum şi a plantelor şi animalelor din flora şi, respectiv, fauna sălbatice şi a importului acestora,* pentru pescuit comercial.
* S-a organizat o întâlnire în vederea consultării factorilor interesați pentru realizarea planului de management pentru ariile naturale protejate suprapuse ROSCI0389 Sărăturile de la Gura Ialomiței - Mihai Bravu și ROSPA0111 Berteştii de Sus - Gura Ialomiţei în cadrul proiectului cu finanțare POIM cod SMIS 102540, titular Societatea Ornitologică Brăila
* S-au întocmit capitolele corespunzătoare domeniului din Raportul Fişa judeţului.

**DOMENIUL SOL-SUBSOL**

* Colaborare cu Serviciul Avize Acorduri Autorizaţii pentru elaborarea actelor de reglementare: s-a emis un punct de vedere referitor la legislația și metodologia aplicabilă pentru investigarea poluării solului pentru un amplasament din industria petrolieră.
* S-au întocmit capitolele corespunzătoare domeniului din Raportul Fişa judeţului.

**CAPITOLUL 7**

**DOMENIUL DEŞEURI ŞI CHIMICALE**

* Colaborare cu Serviciul Avize Acorduri Autorizaţii pentru elaborarea actelor de reglementare: au fost analizate 8 documentaţii pentru care:
* s-au făcut observaţii în cadrul şedinţelor CAT
* s-au emis 8 puncte de vedere pentru:
* emiterea acordului de mediu pentru:
* un proiect pentru montare fibră optică pe stâlpii de joasă tensiune amplasat în zona rurală -localitățile Racovița, Custura, Corbeni
* un proiect pentru consolidare mal drept râu Siret în zona km 532-533 aval de localitatea Corbu Vechi și supraînălțare tronsoane dig Nămoloasa - Măxineni, km 26-400-26+600; 28-300-28+700 și dig centură Corbu Vechi km 0+000-0+250jud. Brăila”,
* emiterea autorizației de mediu pentru:
* un operator care desfășoară activități de reparare și întreținere a navelor și bărcilor, cazare și agrement
* o fabrică de mobilă
* o vopsitorie auto
* un operator de salubritate
* un producător de produse alimentare
* soluții de eliminare a unui deșeu cod 01 05 04 - nămoluri și deșeuri de foraj pe bază de apă dulce
* S-au colectat, validat şi prelucrat datele şi informaţiile necesare, s-au întocmit inventarele specifice şi s-au făcut raportările corespunzătoare privind:
	+ fluxul deşeurilor;
	+ inventarul deșeurilor de ambalaje
	+ capitolele corespunzătoare domeniului din raportul lunar Fişa judeţului;
	+ situația depozitelor conforme de deșeuri
	+ substanțe periculoase
	+ statistica deșeurilor
	+ echipamente cu PCB
	+ deșeuri de echipamente electrice și electronice
* Au fost validate și aprobate 10 formulare pentru transportul de deșeuri periculoase care se valorifică/reciclează/elimină în instalații din județul Brăila, conform HG 1061/2008, pentru aprobarea Procedurii de reglementare și control al transportului deșeurilor pe teritoriul României. S-au înregistrat în baza de date 50 formulare de expediție/transport substanțe periculoase.
* Participare la două acțiuni de preluare și distrugere a deșeurilor în cadrul comisiilor de specialitate organizate conform OG [14/2007](file:///C%3A%5CDocuments%20and%20Settings%5CAdministrator%5Csintact%203.0%5Ccache%5CLegislatie%5Ctemp1115056%5C00120442.htm) pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului şi a normelor metodologice de aplicare stabilite prin HG 371/2007 Republicată.
* Conform Ord. MM 843/23.08.2019 privind desfășurarea de controale pentru identificarea depozitărilor ilegale de deșeuri la nivel național în perioada 27-30 s-au făcut verificări cu Comisariatul Județean Brăila al Gărzii Naționale de Mediu în UAT din județul Brăila
* Au fost acordate operatorilor economici consultații tehnice pentru diferite tematici privind gestiunea deșeurilor corespunzătoare inventarelor sau raportărilor realizate pe parcursul lunii sau conform altor solicitări de informații din partea publicului interesat, în domeniul de activitate, statistica deșeurilor, înscrierea în SIM, completarea datelor în SIM.

# CAPITOLUL 8

**POLUĂRI ACCIDENTALE**

 În cursul lunii august 2019 la APM Brăila nu s-au raportat poluări accidentale produse pe raza jud.Brăila.

**Director executiv**

**Ciprian CUZMIN**

Șef Serviciu Monitorizare și Laboratoare,

 Nicoleta ROADEVIN

Întocmit - Aurel BĂNUȚĂ